కోదాడ: పెళ్లిలో డీజే  కోసం రగడ.. చితక్కొట్టుకున్న బంధువులు WATCH LIVE TV
SBI ఝలక్ ఇస్తే.. పోస్టాఫీస్ శుభవార్త తెచ్చింది.. మీకెంత లాభామో చూడండి!
Post Office | స్టేట్ బ్యాంక్ కన్నా పోస్టాఫీస్‌లు బెస్ట్. ఎస్‌బీఐ ఈ రోజు నుంచి సేవింగ్స్ అకౌంట్‌పై వడ్డీ రేటును తగ్గించింది. దీంతో బ్యాంక్‌ అకౌంట్‌లోని బ్యాలెన్స్‌పై తక్కువ రాబడి వస్తుంది. అయితే పోస్టాఫీస్‌లో మాత్రం ఎస్‌‌బీఐ కన్నా ఎక్కువ వడ్డీ వస్తోంది.
Samayam Telugu | Updated:
Nov 1, 2019, 02:57PM IST
SBI ఝలక్ ఇస్తే.. పోస్టాఫీస్ శుభవార్త తెచ్చింది.. మీకెంత లాభామో చూడండి!
హైలైట్స్
సేవింగ్స్ అకౌంట్‌పై వడ్డీ రేటు తగ్గించిన స్టేట్ బ్యాంక్
నవంబర్ 1 నుంచే ఈ నిర్ణయం అమలులోకి
పోస్టాఫీస్‌లోనే సేవింగ్స్ అకౌంట్ సేవలు
దీనిపై ఎస్‌బీఐ కన్నా ఎక్కువ వడ్డీ
దేశీ అతిపెద్ద వాణిజ్య బ్యాంక్ స్టేట్ బ్యాంక్ ఆఫ్ ఇండియా (ఎస్‌బీఐ) తాజాగా తన కస్టమర్లకు షాకిచ్చింది. రిజర్వు బ్యాంక్ ఆఫ్ ఇండియా (ఆర్‌బీఐ) 2019లో కీలక రెపో రేటును 135 బేసిస్ పాయింట్ల మేర తగ్గించడంతో దీని ప్రభావం ఎస్‌‌బీఐ పైన కూడా పడింది. దీంతో స్టేట్ బ్యాంక్ కూడా నవంబర్ 1 నుంచి సేవింగ్స్ అకౌంట్ల బ్యాలెన్స్‌పై వడ్డీ రేట్లను తగ్గించింది.
స్టేట్ బ్యాంక్‌లో సేవింగ్స్ అకౌంట్స్‌పై ఇప్పుడు తక్కువ వడ్డీ వస్తుంది. రూ.లక్ష వరకు బ్యాలెన్స్ ఉన్న అకౌంట్లకు 3.5 శాతం కాకుండా ఇప్పుడు 3.25 శాతం వడ్డీ మాత్రమే లభిస్తుంది. అయితే ఇక్కడ రూ.లక్ష పైన బ్యాలెన్స్ ఉన్న అకౌంట్లపై వడ్డీ రేట్లు మారలేదు.